Document ID: /roh_data/filtered/fineweb-2-filterrobots_roh.jsonl.gz/46862

La finamira dal lavuratori «Mountain Hub» a l'Institut Otalpin a Ftan è da possibilitar ad academichers, persunas spezialisadas ed a caders da lavurar en ina vischnanca da muntogna pitschna. Per quai ston els esser colliads cun il rest dal mund cun in internet svelt. Ma las chasadas en l'Engiadina Bassa - e quatras era l’institut a Ftan - n'èn anc betg colliads cun la rait da fibra da vaider.
Pli bunmartgà e pli spert - grazia a las pendicularas
Ussa ha l’Energia Engiadina a Scuol chattà in soluziun per segirar l’emprim «Mountain Hub» a Ftan. Uschia vegn collià l’institut en maniera na dal tut convenziunala cun il rest dal mund.
Enstagl dad ina lingia directa da la staziun da Scuol a Ftan, fan ins in sviament entras la regiun da skis Motta Naluns.La via e pli lunga e tuttina è questa soluziun pli simpla, pli favuraivla e realisabla en in curt temp. Las pendicularas Motta Naluns disponan da lingias da vaider internas per lur manaschi.
RR Actualitad la saira 17:00